
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Описание на мярката:

МЯРКА 321: Основни услуги за населението и икономиката в селските райони
1.Член, касаещ мярката:  Чл. 52 ( в ) ( ii ) от Регламента на Съвета ( ЕС ) №1698/2005 г.т. 5.3.3.2.2 от Приложение II на Регламент на Комисията (EC) N° 1974/2006

2.Описание на целите
· Реализация на проекти, които допринасят за подобряване на средата за живот в населените места
·  Обновяване на селищата чрез изграждане/възстановяване на площади, улично осветление, пешеходни зони, зелени площи,  сгради с историческо и културно значение
· Обновяване на фасади 
           Инвестициите по тази мярка целят  повишаване на привлекателността на населените места в община Карнобат. Те са насочени към обновяване на селищата чрез изграждане/възстановяване на площади, улично осветление, пешеходни зони, зелени площи,  сгради с историческо и културно значение, обновяване на фасади. Заедно с инвестициите, насочени към подобряване на услугите (по мярка 321), подобряването на облика на населените места в общината се очаква да подобри качеството на живот във всички населени места.
3.Обхват на мярката:

1. Всички населени места в община Карнобат.

2. Обхват на инвестициите: подкрепа за реконструкция/изграждане на паркове, зелени площи, улици, площади, тротоари, улично осветление; обновяване на сгради;

Един проект може да обхваща различни дейности за едно или няколко населени места.
4.Допустими дейности:
1. Рехабилитация на обществени зелени площи – паркове и градини, детски площадки и съоръжения към тях;

2. Реконструкция и ремонт на обществени сгради с историческо и културно значение и подобряване на прилежащите пространства, включително и вертикална планировка;
3. Реконструкция и ремонт на сгради с местно религиозно значение и подобряване на прилежащите пространства, включително вертикална планировка;
4. Ремонт на фасади на частни сгради и прилежащите пространства, както и вертикална планировка (ако са включени в интегриран план за обновяване на населеното място);

5. Реконструкция и изграждане на улична мрежа, тротоари, площади, осветление на територията на населеното място;

6. Изготвяне на планове за обновяване на населеното място, ако планът включва някои от инвестиционните дейности, изброени по-горе.

По тази мярка няма да се подпомагат инвестиции за:

( Изготвянето на общи устройствени планове съгласно разпоредбите на ЗУТ;

( Разходи за текущ ремонт на инфраструктура.

Не се предоставя финансова помощ за проекти, оказващи отрицателно въздействие върху околната среда.

Проектите трябва да се изпълняват в имот - собственост на кандидата, или в случай на проекти, изпълнявани в имот, който не е собствен, кандидатът представя: документ за ползване върху имота за срок не по-малък от шест години от датата на подаване на заявлението за подпомагане в случай на кандидатстване за разходи за закупуване и/или инсталиране на нови машини, оборудване и съоръжения и/или обновяване на сгради и/или помещения, за които не се изисква разрешение за строеж в съответствие със Закона за устройство на територията (ЗУТ); документ за учредено право на строеж върху имота за срок не по-малък от шест години от датата на подаване на заявлението за подпомагане в случай на кандидатстване за строително-монтажни работи, за които се изисква разрешение за строеж в съответствие със ЗУТ. 

Проекти в които се предвиждат строително-монтажни или ремонтни работи, към момента на кандидатстване се придружават с архитектурен план и/или архитектурно заснемане в случай когато съгласно ЗУТ не се изисква работен проект.

Проекти с дейности свързани с доставка на съоръжение се придружават с техническа спецификация към момента на кандидатстване.

Проекти на граждански сдружения на юридически и физически лица се изпълняват на имоти собственост на членовете на сдруженията.

5.Допустими кандидати:

1. Община Карнобат по т.1, 2, 3, 5 и 6 от допустимите дейности;

2. Юридически лица с нестопанска цел регистрирани по ЗЮЛНЦ по т. 1, 2, 3 и 4 от допустимите дейности; 

3. Читалища, регистрирани по Закона за народните читалища по т.1 и 2 от допустимите дейности;
4. Граждански сдружения на юридически и физически лица създадени с цел обновяване на фасади на частни сгради и прилежащите им пространства по т. 4 от допустимите дейности;
5. Местни поделения на вероизповеданията, регисрирани като юридически лица съгласно чл. 20 от Закона за вероизповеданията или признати за юридически лица по силата на чл. 10 от същия закон, които могат да кандидатстват за обновяване и ремонт на сгради с религиозно предназначение по т. 3 от допустимите дейности.
Кандидатите по т.2, 3, 4 и 5 трябва да имат седалище на територията на община Карнобат.

6.Допустими разходи 
              1. Изграждане,  реконструкция или ремонт на улична мрежа, тротоари, площади, улично осветление:


   а) разходи свързани с прякото изпълнение на строително-ремонтните и строително-монтажните дейности;


  б) непредвидени разходи в размер до 5% от стойността на одобрените разходи по буква „а”.



2. Закупуване на съоръжения, до пазарната им стойност;



3. Разходи за изготвяне на интегрирани планове за обновяване на населеното място;



4. Общи разходи, свързани с консултации, разходи за архитекти и инженери включващи разходите за предпроектни проучвания, подготовка на идеен и/или работен/технически проект, по смисъла на Наредба № 4 от 21.05.2001 г. за обхвата и съдържанието на инвестиционните проекти, разходите за изготвяне на доклад за оценка на съответствието на инвестиционния проект със съществените изисквания към строежите, строителен надзор, такси, анализ на икономическите и социални ползи, необходими за подготовката, изпълнението и отчитането на дейностите по проекта.



Консултациите включват изготвяне на оценка на въздействието върху околната среда (ОВОС)/екологична оценка, хонорари за правни услуги, окомплектоване на пакета от документи за кандидатстване, както и консултантски услуги, свързани с изпълнението и отчитането на дейностите по проекта до изплащане на помощта. Разходите за консултации не могат да надхвърлят 3 % от разходите по т. 1, буква "а" и т. 2.
7.Недопустими разходи

( Всички разходи, посочени като недопустими в раздел 5.0.

(  Наем на земя и сгради;

(  Оперативни разходи, включително за поддръжка (текущ ремонт) и застраховка;

(  За обезщетения за отчуждаване на имоти, както и обезщетения по чл. 209 и

210 от ЗУТ;

(  Общи разходи, направени по-рано от една година от датата на кандидатстване;

( За доставка на оборудване, обзавеждане на сгради;
( Финансова помощ не се предоставя на кандидати/ползватели на помощта, за които бъде установена функционална несамостоятелност и/или изкуствено създаване на условия, необходими за получаване на помощта, с цел осъществяване на предимство в противоречие с целите на мярката. В случаите на кандидат община не се прилага изискването по отношение на функционалната несамостоятелност.

В случаите на предоставяне на финансова помощ за инвестиции по т.4, 5 и 6 от допустимите дейности не се прилага изискването по отношение на функционалната несамостоятелност.

( Финансова помощ не се предоставя при условие, че за същата инвестиция кандидатът е получил публична финансова помощ от националния бюджет и/или от бюджета на ЕС.

( Разходи за изработване на информационни табели или билбордове над 15 000 лв.;

( Разходи за инвестиции, за които са установени, че са кандидатствали или помощта е получена от ЮЛ с нестопанска цел, регистрирани по ЗЮЛНЦ, които не са независими предприятия по смисъла на чл. 4, ал. 2 ЗМСП и за които се установи, че са учредени или преобразувани с цел осъществяване на предимство в противоречие с целите на мярката.
(  В случаите на проекти, включващи строително-монтажни работи, не се предоставя финансова помощ за дейности, извършени преди посещението на място от МИГ, с изключение на общите разходи. 

      ( Кандидатите следва да се съобразяват с всички ограничения. 



( Разходи за доставка или услуга, чиято стойност възлиза на повече от левовата равностойност на 15 000 евро, или тя е част от доставки/услуги на обща стойност, по-голяма от левовата равностойност на 15 000 евро, договорирани с един доставчик/изпълнител, за която кандидатът не е представил най-малко три съпоставими независими оферти в оригинал;

8.Размер на финансовата помощ:

Размерът на финансовата помощ по тази мярка е:

· 100% от общите допустими разходи за проекти на общината; 

· 100% от общите допустими разходи за проекти на юридически лица с нестопанска цел, на читалища и на местни поделения на вероизповеданията за негенериращи приходи проекти в обществен интерес;

· 70% от общите допустими разходи за други проекти на неправителствени организации и читалища, 

· 50% от общите допустими разходи за проекти на граждански дружества на юридически и физически лица, основани с цел обновяване на фасадите на частни сгради и прилежащите им пространства.
9.Финансови параметри на проектите:
( Максималния размер на инвестицията за един проект по тази мярка е левовата равностойност на 60 000 евро;

· Минималния размер на инвестицията за един проект по тази мярка е левовата равностойност на 5 000 евро;

( Паричният ресурс за мярката е левовата равностойност на 220 000 евро

10.Критерии за избор на проект

Проектните предложения следва да отговарят на критериите за допустимост.
Юридическите лица с нестопанска цел да са регистрирани в община Карнобат, а основният им предмет на дейност да е свързан с дейността която предлагат;
Дейностите трябва да отговарят на приоритетите на Плана за развитие на община Карнобат за периода 2007-2013г.; 

Заявленията за подпомагане следва да са в съответствие с действащото българско законодателство в областта на инвестиционното проектиране и разпоредбите на Закона за устройство на територията. 
Ще се дава приоритет на: проекти, които се изпълняват в по-малките населени места; проекти, представени от кандидати, които са юридически лица с нестопанска цел и читалища с активна дейност.
Когато средства по мярка 322 се използват за подготовката на План за обновяване на населеното място, след неговото изготвяне всички проекти имащи отношение към него, следва да са съобразени с него.

1. Задължителни критерии - целите, дейностите и изискванията на мярката (40т.).

2. Допълнителни критерии:

    ( Проекти с дейности в населени места извън общинския център (20т.);
    ( Проекти обхващащи няколко населени места (20т.);
    ( Проекти, които имат пълен комплект ПСД, ако това е необходимо (10т.).;

              ( Проекти водещи до повишаване на качеството на живот на групите в неравностойно положение – етнически малцинства (роми и др,), хора с увреждания (10т.)..

12.Минимална помощ/държавни помощи

Финансовата помощ по тази мярка се предоставя при спазване на изискванията на Регламент (ЕО) № 1998/2006 на Комисията от 15 декември 2006 г. относно прилагането на членове 87 и 88 от Договора за създаване на Европейската общност по отношение на минималната помощ (ОВ, L 379 от 28.12.2006). Финансвата помощ за читалища, ЮЛНЦ,   местни поделени на вероизповедания, граждански  дружества на ФЛ и/или на ЮЛ, създадени с цел извършване на строителни работи във връзка с обновяване на фасади на частни сгради, не може да надхвърля левовата равностойност на 200 000 евро за период от три последователни данъчни години - годината на плащане и две предходни години.
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”

